Diari Oficial de la Generalitat Valenciana


Sumari del DOGV 4863, del 15-10-2004 (2004/10769)

RESOLUCIÓ de 20 de setembre de 2004, de la Unitat Territorial d'Energia de València, per la qual s'atorga autorització administrativa, s'aprova el projecte d'execució i es reconeix la utilitat pública del projecte .Ramal Llíria-Villar del Arzobispo i les seues instal·lacions auxiliars, en els termes municipals de Llíria, Domeño, Casinos i Villar del Arzobispo. Exp. CBREDE/2003/26/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4863

Data del DOGV
:   15-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10575


Data del document
:   20-09-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Domeño
    * Casinos
    * Villar del Arzobispo
    * Llíria
    * proveïment energètic
    * indústria energètica
    * empresa privada
    * gasoducte

RESOLUCIÓ de 20 de setembre de 2004, de la Unitat Territorial d'Energia de València, per la qual s'atorga autorització administrativa, s'aprova el projecte d'execució i es reconeix la utilitat pública del projecte ?Ramal Llíria-Villar del Arzobispo i les seues instal·lacions auxiliars, en els termes municipals de Llíria, Domeño, Casinos i Villar del Arzobispo. Exp. CBREDE/2003/26/46. [2004/X10095]
  
Vist l'expedient incoat en esta Unitat Territorial d'Energia a instància de Gas Natural SDG, SA, relatiu a la sol·licitud d'autorització administrativa, aprovació de projecte d'execució i reconeixement d'utilitat pública de gasoducte i instal·lacions auxiliars.
  
Atés:
  
1. Que s'han complit els tràmits establits en el títol IV del Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i en els articles 103 i 104 de la Llei 34/1998, de 7 d'octubre, del Sector d'Hidrocarburs.
  
Havent sigut publicat l'anunci sobre la informació pública establida pel citat Reial Decret 1.434/2002, de 27 de desembre, en:
  
Butlletí Oficial de la Província de València de 09.10.2003
  
Diari Oficial de la Generalitat Valenciana de 07.10.2003
  
Periòdic EL PAIS de 17.09.2003
  
2. Que, amb data 16 de febrer de 2004, Gas Natural SDG, SA, va notificar a esta Unitat Territorial que, d'acord amb les demandes actuals en les zones de subministrament i els plans de desenvolupament, era necessari modificar els diàmetres de les conduccions i un nou càlcul de les qualitats i del gruix d'acord amb l'addenda que s'adjuntava. Així mateix, es notificava que l'execució del ramal es realitzarà en dos trams: una primera fase per al tram Llíria-Villar del Arzobispo, de construcció immediata, i una segona fase per al tram Villar del Arzobispo-Tuéjar, i sol·licitava el desistiment de l'autorització d'esta segona fase a fi de la simplificació de la gestió administrativa no necessària en el moment present.
  
3. Que durant el període d'informació pública es van presentar les al·legacions següents:
  
- Andrés Tabernero Asensio, en nom i representació de l'Institut dels Germans de les Escoles Cristianes (finques V-LL-2 i V-LL-4), sol·liciten la modificació del traçat de manera que no supose una càrrega per al desenvolupament urbanístic previst en el Pla General d'Ordenació Urbana.
  
- Felipe Manzano Martínez, en nom seu i en representació de la Josefina Martínez Blasco i el José Manzano Martínez (finques V-LL-120 i V-LL-125), manifesta la seua oposició al traçat del gasoducte per discórrer per finques de tarongers amb un sistema de séquies i de reg per goteig, i sol·licita una variant que discórrega per camins.
  
- Antonio Ramada Cervera i Felipe Manzano Martínez (finques V-LL-121, V-LL-124, V-LL-126 i V-LL-128) sol·liciten una variant que discórrega per camins públics.
  
- Antonio Ramada Cervera (finques V-LL-127, V-LL-130, V-LL-131 i V-LL-129) s'oposa al traçat del gasoducte per l'impacte ambiental i econòmic que es produirà en les seues finques de tarongers amb sistema de reg per goteig, i sol·licita una variant que discórrega pels camins.
  
- Salvador Rodilla Romero (finca V-LL-159) manifesta que la naturalesa de la seua finca és la d'explotació de tarongers en plena producció i sol·licita una modificació del traçat del gasoducte, que el faça discórrer deu metres més prop al límit més pròxim; sol·licita així mateix la corresponent indemnització pels danys ocasionats per la instal·lació.
  
- Gustavo Muñoz Genovés (finca V-LL-162) sol·licita una variant perquè el gasoducte discórrega pels límits de les finques en la part més pròxima al traçat del camí o, si això no fóra possible, sol·licita que el traçat transcórrega el més pròxim a alguns dels límits al Camí Vell de Llíria.
  
- Miguel Navarro Peña (finca V-LL-164) sol·licita que siguen indemnitzats tant pels danys produïts en els cultius com la superfície de la finca que resulta afectada per l'obra i inhabilitada per al cultiu o altres usos. Així mateix proposa tres traçats alternatius.
  
- Santiago Zanón Martínez, (finca V-LL-174), sol·licita que el traçat discórrega pel camí públic que hi ha paral·lel al traçat actual del gasoducte i en sentit al límit més pròxim; així mateix sol·licita la corresponent indemnització.
  
- José Manuel Marqués Murgui (finca V-LL-176) sol·licita que el traçat del gasoducte discórrega pels límits de les finques en la part més pròxima al traçat del camí, o el més pròxim a alguns dels límits al Camí Vell de Llíria.
  
- Josefina Sánchez Izquierdo (finca V-LL-177) sol·licita que el traçat del gasoducte discórrega pels límits de les finques en la part més pròxima al traçat del camí, o el més pròxim a alguns dels límits al Camí Vell de Llíria.
  
- Francisco Sánchez Murgui (finca V-LL-179) sol·licita que el traçat del gasoducte discórrega pels límits de les finques en la part més pròxima al traçat del camí, o el més pròxim A alguns dels límits al Camí Vell de Llíria.
  
- Miguel Sánchez Gómez, (finca V-LL-180) sol·licita que el traçat del gasoducte discórrega pels límits de les finques en la part més pròxima al traçat del camí, o el més pròxim a alguns dels límits al Camí Vell de Llíria.
  
- Salvador Cerverón Gálvez, (finca V-LL-184) exposa que la instal·lació de la canonada comportarà l'arrancada de tarongers, destrucció del ribàs i moviments de terra i sol·licita que es deixe la seua propietat en les condicions inicials.
  
- José Joaquín Murgui Navarro (parcel·la 73 del polígon 50 de Llíria) sol·licita que el traçat del gasoducte discórrega pels límits de les finques en la part més pròxima al traçat del camí, o el més pròxim a alguns dels límits al Camí Vell de Llíria.
  
- Vicente Gálvez Romero (finca V-CA-40) sol·licita que es modifique el traçat cap al límit més pròxim.
  
- María Jesús Comeche Usach (finca V-CA-79) i María Carmen Comeche Usach (finques V-CA-13, V-CA-31, V-CA-63 i V-CA-153), manifesten que ningú els ha notificat les finques afectades i al·leguen el següent: a) que la instal·lació és perillosa perquè discorrerà a només 50 m del nucli urbà i sol·licita que discórrega en Llíria pels terrenys confrontants als que es pretén; b) que la instal·lació és un obstacle per al desenvolupament urbanístic de Casinos; c) que proposa que vaja en paral·lel a l'autovia V-30, per la zona de servitud d'esta o, subsidiàriament, pels camins agrícoles.
  
- Rosario Gómez Muñoz (finques V-CA-187 i V-CA-183) al·lega: a) que el gasoducte causarà danys innecessaris i devaluarà les seues finques; b) que la instal·lació perjudicarà les possibilitats d'ampliació i desdoblament de la carretera València-Ademuz i suposa un risc afegit en cas d'avaria; c) que desconeix les condicions legals i econòmiques en què es produiria l'ocupació, la servitud o l'expropiació.
  
- Luis Oria Doménech, en representació de Tierras de Castelló, SA., manifesta que esta és titular de dos concessions mineres d'explotació en Losa del Obispo, Chulilla i Villar del Arzobispo i al·lega la incompatibilitat de les limitacions al domini amb les concessions referides i amb la Llei de Mines, i considera que la resolució publicada és nul·la per vulneració del principi de jerarquia normativa, del principi de reserva de llei en matèria d'expropiació i de l'article 33.3 CE. Per això sol·licita la modificació de la traça del gasoducte perquè no afecte les concessions mineres referides o, en cas contrari, se'ls indemnitze d'acord amb el dret.
  
Les al·legacions van ser contestades per l'entitat beneficiària Gas Natural SDG, SA, la qual va manifestar el següent:
  
- Respecte de les al·legacions d'Andrés Tabernero Asensio, no procedix la modificació del traçat, ja que el gasoducte discorre per un viari de futura construcció i és compatible amb el futur desenvolupament de la zona.
  
- Respecte de les al·legacions de Felipe Manzano Martínez, el gasoducte és compatible amb l'explotació de la finca, ja que una vegada soterrada la canonada es restituïx el terreny al seu estat agrícola inicial i durant l'execució de les obres s'arbitraran les mesures per a no interrompre el subministrament d'aigua. La variant sol·licitada ha de desestimar-se atés que el gasoducte ha de seguir un traçat lineal incompatible amb les distintes formes dels camins o límits de les finques, tant per motius de seguretat com econòmics.
  
- Respecte de les al·legacions d'Antonio Ramada Cervera i el Felipe Manzano Martínez, la variant sol·licitada ha de desestimar-se ja que que el gasoducte ha de seguir un traçat lineal incompatible amb les distintes formes dels camins o límits de les finques, tant per motius de seguretat com econòmics.
  
- Respecte de les al·legacions d'Antonio Ramada Cervera manifesta que el gasoducte és perfectament compatible amb l'explotació de la finca, ja que una vegada soterrada la canonada es procedix a restituir el terreny al seu estat agrícola inicial, i durant l'execució de les obres s'arbitraran les mesures necessàries per a no interrompre el subministrament d'aigua. Respecte de la variant sol·licitada ha de desestimar-se atés que el gasoducte ha de seguir un traçat lineal incompatible amb les distintes formes dels camins o límits de les finques, tant per motius de seguretat com econòmics.
  
- Respecte de les al·legacions de Salvador Rodilla Romero, s'abonaran tots els béns i drets afectats per la instal·lació del gasoducte per mitjà del corresponent preu just. La variant sol·licitada ha de desestimar-se atés que el gasoducte ha de seguir un traçat lineal tant per motius de seguretat com econòmics. A més, la variant afectaria tercers, els quals tindrien el mateix dret a sol·licitar que el traçat no es modificara.
  
- Respecte de les al·legacions de Gustavo Muñoz Genovés, manifesta que el gasoducte ha de seguir un traçat lineal incompatible amb les formes dels límits de les finques o els camins, ja que el projecte seria inviable tant per motius de seguretat com econòmics. La modificació afectaria, a més, tercers que tindrien el mateix dret a sol·licitar que no es modificara el traçat.
  
- Respecte de les al·legacions de Miguel Navarro Peña, manifesta que abonarà tots els béns i drets afectats per mitjà del corresponent preu just. Respecte de les variants, han de desestimar-se, ja que el gasoducte ha de seguir un traçat lineal incompatible amb els traçats dels camins, ja que farien inviable el projecte. A més, s'afectaria tercers. Finalment, els camins no poden quedar interromputs durant l'execució de les obres.
  
- Respecte de les al·legacions de Santiago Zanón Martínez, atés que el Camí Vell de Llíria descriu en este tram un arc en el primer tram i un traçat paral·lel al gasoducte en l'afecció de les finques V-LL-174, V-LL-176, V-LL-177, V-LL-179 i V-LL-180, totes estes veïnes i els titulars de les quals manifesten la mateixa proposició, i amb la finalitat de minimitzar en la mesura que es puga les afeccions a les plantacions de cítrics, Gas Natural, SDG, SA, accedix a considerar el desplaçament en el seu conjunt de la conducció d'eixe tram, tenint en compte les consideracions tècniques del projecte i constructives en l'execució de l'obra i les limitacions referents a infraestructures agrícoles o de configuració que pogueren tindre les finques, i acostar la traça als límits sud-oest de les finques pròximes al camí, sense ocupar-lo en cap cas i mantenir les afeccions de les servituds de pas i les ocupacions temporals en la seua totalitat en les finques. En el curs de l'alçament de les actes prèvies a l'ocupació es determinaran els acords en el traçat efectiu i les indemnitzacions corresponents i es procedirà en la fase prèvia a l'execució de l'obra al replantejament efectiu de la variant.
  
- Respecte de les al·legacions de José Manuel Marqués Murgui, s'accepta la variant proposada en els termes referits.
  
- Respecte de les al·legacions de Josefina Sánchez Izquierdo, s'accepta la variant proposada en els termes referits.
  
- Respecte de les al·legacions de Francisco Sánchez Murgui, s'accepta la variant proposada en els termes referits.
  
- Respecte de les al·legacions de Miguel Sánchez Gómez, s'accepta la variant proposada en els termes referits.
  
- Respecte de les al·legacions de Salvador Cerverón Gálvez, una vegada soterrada la canonada el terreny es restituirà al seu estat agrícola inicial, i quedarà apte per al seu cultiu, sense perjuí que s'indemnitzen tots els béns i drets afectats per mitjà del corresponent preu just. Amb relació al ribàs, en el que cas que estiga afectat serà restituït a l'acabament de les obres.
  
- Respecte de les al·legacions de José Joaquín Murgui Navarro, el gasoducte ha de seguir un traçat lineal incompatible amb les distintes formes dels camins o límits de les finques per les quals discorre, ja que el projecte seria inviable tant per motius de seguretat com econòmics.
  
- Respecte de les al·legacions de Vicente Gálvez Romero, el gasoducte ha de seguir un traçat lineal incompatible amb les formes dels límits de les finques o els camins pels quals discorre, ja que el projecte seria inviable tant per motius de seguretat com econòmics.
  
- Respecte de les al·legacions de Mª Jesús i de Mª Carmen Comeche Usach, l'anunci d'informació pública del projecte es va publicar en el DOGV de 07.10.03, en el BOP de 09.10.03 i en el periòdic EL PAIS de 17.09.03, i va ser exposat durant el termini de vint dies al tauler d'edictes dels ajuntaments afectats, per la qual cosa s'ha complit amb el tràmit d'informació pública previst en la legislació aplicable sobre el risc i perillositat del projecte, el traçat discorre per terrenys rústics fora del nucli urbà i, a més, complix amb tots els requisits legals exigits per la legislació sectorial. Per un altre costat no s'impedix el desenvolupament urbanístic de Casinos, ja que les instal·lacions es projecten tenint en compte les infraestructures viàries o de canalització i formen part dels servicis necessaris en el desenvolupament de les finques qualificades en els plans urbanístics. Finalment, la variant sol·licitada ha de desestimar-se ja que no s'aporta justificació tècnica que demostre que eixa variant siga millor que la del projecte i, a més, afectaria tercers.
  
- Respecte de les al·legacions de Rosario Gómez Muñoz, el traçat del gasoducte ha de seguir una traçat lineal i encara que es dissenye tractant de causar el menor dany possible a les explotacions agrícoles, no pot estar condicionat per la situació de les plantacions, ja que d'una altra manera el projecte seria inviable. Quant al risc que suposa la proximitat de la carretera, es complirà amb tots requisits o condiciones que, si pertoca, fixe l'organisme competent o la legislació sectorial. Les afeccions i les limitacions al domini que comporta el gasoducte s'inclouen en l'anunci d'informació pública del projecte i la valoració dels perjuís causats es realitzarà en el moment procedimental oportú.
  
- Respecte de les al·legacions de Luis Oria Doménech, manifesta que la persona que al·lega sembla que ignora l'existència de la Llei 34/1998, de 7 d'octubre, del Sector d'Hidrocarburs, que en l'article 103 i següents declara, ex lege, la utilitat pública dels gasoductes i en regula les servituds. Respecte de la sol·licitud d'indemnització no procediria cap indemnització ni se li consideraria part en l'expedient llevat que acreditara a través del Pla de Labors que realment s'impedix l'explotació de la concessió.
  
- Agustina Diago Zapater i la mercantil Caolines Lapiedra, SL, formulan al·legacions que no escau de contestar, ja que el traçat del gasoducte als termes municipals de Tuéjar, Chelva i part de Domeño no es realitzarà.
  
Finalment, s'han presentat en el tràmit d'informació pública al·legacions respecte a la titularitat i naturalesa de les finques afectades que es reflectia en la relació de béns i drets afectats. Gas Natural SDG, SA, ha procedit a esmenar els errors notificats sense perjuí que en el moment de l'alçament d'actes prèvies a l'ocupació, a què seran citats els interessats per notificació personal, s'acrediten per part d'estos la titularitat que es reivindica i que es procedisca, si és el cas, a verificar per part de la beneficiària la naturalesa actual de les finques afectades abans de l'alçament de les actes prèvies a l'ocupació.
  
4. Que s'han respectat tant com ha sigut possible els drets dels particulars i s'han fet compatibles en els aspectes tècnics, econòmics i mediambientals amb un traçat racional de les instal·lacions, i sense perjuí de les corresponents indemnitzacions que hauran de determinar-se per mutu acord o per mitjà del corresponent expedient de preu just pel Jurat Provincial d'Expropiacions.
  
5. Que amb data 31 d'agost de 2004 s'ha emés Declaració d'Impacte Ambiental favorable per part de la Direcció General de Gestió del Medi Natural de la Conselleria de Territori i Habitatge de la Generalitat Valenciana, que estipula que el projecte haurà de dur-se a terme complint les condiciones següents:
  
1. La promotora contractarà una assistència tècnica ambiental encarregada del seguiment de les obres i compliment de les mesures correctores i programa de vigilància ambiental, que inspeccionarà el traçat durant el replantejament d'este per a determinar aquells exemplars vegetals de gran envergadura i singulars, tant de cultiu com naturals, sobre els quals s'intentarà evitar l'afecció en la mesura que siga possible. Igualment respecte de la fauna es realitzarà, abans de l'inici de les obres, una inspecció del traçat per a determinar si és necessari aplicar alguna mesura correctora, en especial en els encreuaments de les rambles, séquies i punts d'aigua, per exemple, de limitació del període d'execució d'obres o lleugeres modificacions del traçat.
  
Totes estes actuacions es realitzaran sota la supervisió dels agents ambientals de la zona d'esta Conselleria que podran introduir les modificacions que consideren oportunes en defensa d'estos elements. Es posarà especial atenció a les parcel·les 85 i 91 del polígon cadastral 13 de Casinos per a adoptar les mesures de manera que s'evite en la mesura que es puga l'afecció als exemplars d'oliveres de major envergadura.
  
2. Respecte al patrimoni cultural es complirà el que establix l'informe de la Conselleria de Cultura, de 22 de juny de 2004, reflectit en esta Declaració d'Impacte Ambiental així com el que s'ha determinat en la documentació presentada en la Conselleria de Cultura: prospeccions arqueològiques prèvies i estudi sobre el patrimoni cultural valencià (patrimoni arquitectònic i etnològic d'interés historicoartístic i béns d'interés cultural) complementat per l'estudi arqueològic de detall.
  
Es considera necessari que existisca un seguiment de les obres per un arqueòleg per al compliment de tot l'anteriorment indicat. Si es produïxen descobriments de jaciments arqueològics o d'interés cultural durant l'execució de les obres s'hauran de detindre els treballs de construcció immediatament, senyalitzar la zona convenientment i comunicar la troballa a la Direcció General de Patrimoni Cultural perquè determine les mesures que corresponguen.
  
3. La possible aparició de coves o avencs durant l'avanç de l'obra haurà de ser comunicada immediatament a esta Direcció General, a fi que puguen ser inspeccionats, donada la seua condició d'espais naturals protegits per mitjà de l'article 16 de la Llei 11/1994, de 27 de desembre, de la Generalitat Valenciana.
  
4. Els materials inerts procedents de les obres d'obertura de la rasa i pista de treball, que per les seues característiques no poden ser reutilitzats en el rebliment de la rasa, hauran de ser depositats en abocadors de residus inerts degudament identificats i legalitzats.
  
Altres materials residuals de l'obra, com els cables, restes de tancaments, etc. el caràcter dels quals els faça assimilables a residus sòlids urbans, seran depositats en abocadors autoritzats i aptes per a esta finalitat.
  
5. Zones, depòsits de materials i parcs de maquinària:
  
5.1. Les zones d'aplec de materials que siga necessari establir per a executar les obres, així com els parcs de maquinària, se situaran en tots els casos en terrenys de cultiu sense afectar, en la mesura que es puga, l'arbratge o desproveïts de vegetació natural.
  
5.2. Els depòsits o abocadors temporals se situaran així mateix en àrees cultivades sense afectar, en la mesura que es puga, l'arbratge, i en qualsevol cas en terrenys adjacents a vies de comunicació. En el cas que l'impacte paisatgístic fóra elevat, es prendran les mesures necessàries per a aïllar visualment les zones mencionades per mitjà del tancament temporal d'estes.
  
5.3. Una vegada finalitzada l'activitat en les instal·lacions auxiliars citades, es procedirà a la restauració d'acord amb les mesures previstes per a la restauració del traçat del gasoducte.
  
6. Préstec de materials:
  
En el cas que el material extret de la rasa no fóra de la qualitat adequada, els materials per al rebliment d'esta s'obtindran de pedreres existents i legalment autoritzades.
  
7. Es procedirà abans a la separació de la capa superficial de sòl en aquells llocs en què siga possible per a la posterior reposició en la pista de treball en les tasques de restauració. Els materials procedents del desbrossament de la vegetació es reutilitzaran en la mesura que siga possible en la restauració de la pista de treball.
  
Les tasques de descompactació es faran, en els llocs que ho requerisquen, per mitjà d'un treball superficial, i en les zones amb afloraments rocosos s'efectuaran manualment, en les zones d'obertura dels clots de plantació.
  
8. Respecte de les actuacions de revegetació:
  
Rambla d'Artaix V-092 a V-093 en una longitud de tram de 100 m.
  
Rambla d'Aceña en una longitud de 85 m.
  
Puntal del Mocho entre V-118 a V-119 en una longitud de 140 m.
  
Una vegada acabades les obres es valoraran xicotets trams de vegetació natural que puguen haver-se vist afectats i en els quals no s'han previst mesures de plantacions per si és necessari efectuar mesures complementàries del tipus de plantacions, una vegada reposat el sòl i les tasques de descompactació,
  
En els encreuaments de rambles previstos les esculleres que se situaran en la base dels talussos s'engravaran amb la terra per a permetre la implantació de la vegetació.
  
Respecte a la rambla d'Artaix s'utilitzaran les següents espècies en substitució de les plantejades: en el llit i marges immediats majoritàriament Nerlum oleander (baladre), i pot introduir-se també Rhamnus alaternus (aladern) i Juniperus oxycedrus (ginebre o càdec), i en les terrasses superiors i talussos que es generen s'utilitzaran les espècies següents: Pinus halepensis, Quercus coccifera, Rhamnus lycioides, Rhamnus alaternus, Juniperus oxycedrus, Rosmarinus officinalis, Stipa tenacisssima i Anthyllis cytisoides. Les densitats de plantació s'adequaran per a aconseguir cobertures semblants a les existents.
  
Respecte de la Rambla d'Aceña: s'utilitzaran les següents espècies en substitució de les plantejades: en el llit i marges immediats majoritàriament baladres, i pot introduir-se també en els marges tal com actualment existix Populus nigra (sense utilitzar varietats de cultiu ni híbrids). En les zones més allunyades: coscoll, romer, arç negre i llentiscle. Les densitats de plantació s'adequaran per a aconseguir cobertures semblants a les existents.
  
Respecte a la revegetació del Puntal del Mocho: V-118 a V-119, s'efectuarà plantacions amb densitats que permeten aconseguir les característiques de zones pròximes en les mateixes condicions, i s'utilitzaran les espècies següents: Pinus halepensis (pi blanc), Quercus coccifera (coscoll), Rhamnus lycioides (arç negre), Juniperus oxycedrus (ginebre o càdec), Stipa tenacissima (espart), Rosmarinus officinalis (romer) i Anthyllis cytisoides (albada).
  
Es presentaran abans esta Direcció General les modificacions de les revegetacions plantejades.
  
La revegetació s'efectuarà quan la terra està en saó entre octubre i febrer, ambdós inclusivament; es farà reg de plantació i s'efectuarà un seguiment de les plantacions durant almenys dos anys des que es duguen a terme les plantacions per si és necessari adoptar mesures complementàries.
  
9. En les zones amb pendent pronunciat en què es prevegen problemes erosius i per a facilitar la implantació de la vegetació, es realitzarà cavallons de terra perpendiculars a l'eix del traçat que desguasse cap als laterals i es valorarà la conveniència de complementar-les amb mesures addicionals: sembres i instal·lació de geoxarxes.
  
En l'encreuament de la rambla d'Artaix s'intentarà restituir en la mesura que es puga la seua particular morfologia, llit d'aigües avall amb talussos verticals encaixats que donen pas a una terrassa superior àmplia i un últim talús de menor altura també vertical que dóna pas a la zona cultivada ja fora completament del llit. S'haurà de presentar davant d'esta Direcció General abans de l'inici de les obres la solució d'encreuament que permeta restituir o aproximar-se en la mesura que siga possible a la morfologia existent per al seu vistiplau.
  
10. Es complirà el que disposa la Llei 3/1995, de Camins ramaders, en el cas d'afecció i se sol·licitaran les autoritzacions corresponents davant d'esta Conselleria.
  
11. Es procedirà a la restitució de tots les parets seques afectades per les actuacions.
  
12. Per part de l'assistència tècnica ambiental contractada per la promotora es comunicarà a esta Direcció General els resultats del seguiment de les obres i del compliment de les mesures correctores i programa de vigilància ambiental.
  
13. S'adoptaran prop de les zones forestals les mesures preventives que s'indiquen pels agents mediambientals de la zona d'esta Conselleria.
  
Per tot això, esta Unitat Territorial d'Energia resol:
  
Primer. Atorgar a Gas Natural SDG, SA, autorització administrativa i reconéixer en concret la utilitat pública del projecte que a continuació es detalla i les principals característiques del qual s'indiquen.
  
Exp. CBREDE/2003/26
  
Titular: Gas Natural SDG, SA.
  
Ubicació de les instal·lacions: termes municipals de Llíria, Domeño, Casinos i Villar del Arzobispo, en la província de València.
  
Característiques principals:
  
Canonades: canonada d'acer al carboni de diàmetres de 8- i 6- tipus API 5L Gr B; anirà soterrada com a mínim a un metre de profunditat sobre la seua generatriu superior.
  
Pressió màxima de servici: 16 bar relatius.
  
Longitud total del traçat: 22.006 m.
  
Segon. Aprovar el projecte d'execució i sotmetre'l a les condicions següents:
  
1ª. Les obres hauran de realitzar-se d'acord amb el projecte presentat, amb les variacions que, si pertoca, se sol·liciten i autoritzen.
  
2ª. El titular de l'esmentada instal·lació donarà compte de l'acabament de les obres a esta Unitat Territorial, a l'efecte de reconeixement, i presentarà l'oportú certificat de direcció, subscrit per tècnic competent i visat pel col·legi oficial corresponent.
  
3ª. El titular de la instal·lació notificarà per escrit a esta dependència el començament dels treballs per a efectuar-ne inspeccions, en cas de considerar-ho convenient.
  
4ª. L'administració deixarà sense efecte la present resolució en qualsevol moment en el cas que s'observe l'incompliment de les condicions imposades per ella. En estos supòsits, l'administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.
  
5ª. El titular de la instal·lació haurà de tindre en compte en l'execució del projecte les condicions imposades pels Organismes afectats, totes les quals se li van notificar oportunament i van ser acceptades.
  
6ª. El termini d'execució de les obres serà de díhuit mesos a partir de l'ocupació real de les finques afectades.
  
7ª. El titular de la instal·lació haurà de tindre en compte en l'execució del projecte la Declaració d'Impacte Ambiental emesa sobre el projecte.
  
La present resolució no és definitiva en via administrativa i en contra podrà interposar-se recurs d'alçada davant el secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.